In nomine sancte et individue Trinitatis, amen. Philippus, Dei gratia Francorum rex. Noverint universi presentes pariter et futuri quod nos litteras dilectorum nostrorum Bartholomei, abbatis, et conventus Sancti Benedicti Floriacensis inspeximus sub hac forma: Bartholomeus, Dei gratia humilis abbas, et conventus Sancti Benedicti Floriacensis, omnibus ad quos presentes littere pervenerint salutem in Domino. Noverit universitas vestra quod inter nos, ex una parte, et dictum Anselmum de Boterviller, militem, quondam majorem nostrum de Merovilla, super quitatione dicte majorie talis ordinatio intervenit, videlicet quod, etc. ut in charta precedenti de verbo ad verbum, et in fine presentes litteras sigillis nostris duximus roborandas. Actum anno gratie M° CC° XXI°. Nos autem, ad petitionem partium, presentes litteras sigilli nostri auctoritate et regii nominis caractere inferius annotato, salvo in omnibus jure nostro et alieno confirmamus. Actum apud Sanctum Germanum in Laya, anno incarnati Verbi M° CC° XXI°, regni vero nostri XLIII, astantibus in palatio nostro quorum nomina supposita sunt et signa. Dapifero nullo. Buticulario nullo. S. Bartholomei camerarii. S. Mathei constabularii. Data vacante (monogramme) cancellaria.